отстранена:
 –до пристигането на помощния влак, или
 –до нова уговорка между машиниста и ръководителя на движението.
 3)Ръководителят на движението не трябва да разрешава на помощния влак да навлиза в участъка, зает от повредения влак, освен ако се получи потвърждение, че повреденият влак няма да се движи.
 Когато помощният влак е готов да навлезе в участъка, зает от повредения влак, ръководителят на движението информира машиниста на помощния влак най-малко за следното:
 –местоположението на повредения влак
 –мястото, до което повреденият влак трябва да бъде отведен.
 4)Машинистът на съчленения влак трябва да се увери, че:
 –помощният влак е скачен с повредения влак, и че
 –действието на спирачките на влака е проверено, автоматичната спирачна система, ако е съвместима, е свързана, и е проведено изпитване на спирачките.
 5)Когато съчлененият влак е готов да потегли, управляващият машинист се свързва с ръководителя на движението, за да го информира за евентуални ограничения, и управлява влака съгласно евентуалните инструкции, дадени от ръководителя на движението.
 11.Разрешение за подминаване на сигнал/указател за спиране
 За да подмине сигнал/указател за спиране, машинистът на влака трябва да има съответно разрешение.
 При даването на такова разрешение ръководителят на движението е длъжен да даде на машиниста всички необходими инструкции за движение.
 Машинистът трябва да спазва тези инструкции и да не превишава ограничението на скоростта, когато такова е поставено, докато достигне място, на което нормалното движение може да бъде възстановено.
 12.Аномалии в сигнализацията по протежение на линията
 Ако бъде констатирана някоя от следните аномалии:
 –липса на сигнал на място, където трябва да има такъв;
 –неправилен сигнал;
 –неправилна поредица от сигнали при приближаване до сигнално устройство;
 –сигналът не се вижда е ясно;
 машинистът трябва да действа в съответствие с най-ограничителния сигнал, който може да бъде изобразен на съответното сигнално устройство.
 Във всички случаи машинистът докладва на ръководителя на движението за неправилен сигнал, когато забележи такъв.
 13.Спешно повикване
 При получаване на спешно повикване машинистът приема, че е налице опасна ситуация, и извършва всички необходими действия за предотвратяване или намаляване на въздействието на тази опасна ситуация.
 Освен това машинистът трябва:
 –веднага да намали скоростта на влака до скоростта, подходяща за движение при визуално управление; както и
 –да се движи с визуално управление, освен ако е получил друга инструкция от ръководителя на движението; както и
 –да спазва инструкциите, дадени от ръководителя на движението.
 Машинисти, на които е наредено да спрат, не трябва да потеглят отново без разрешение от ръководителя на движението. Останалите машинисти трябва да продължат да управляват визуално, докато ръководителят на движението ги информира, че това повече не е необходимо.
 14.Незабавни действия за предотвратяване на опасност за влаковете
 1)Всеки член на персонала на железопътно предприятие/управител на инфраструктурата, който констатира опасност за влаковете, предприема незабавни действия за спиране на всички влакове, които могат да бъдат засегнати, както и всякакви други действия за предотвратяване на щети или загуби.
 2)Всеки машинист, който констатира опасност за своя влак, трябва незабавно да спре и да предупреди ръководителя на движението за опасността.
 15.Неизправност на бордово оборудване
 Железопътното предприятие определя случаите, при които неизправност на бордово оборудване засяга движението на влака.
 Железопътното предприятие дава на машиниста и/или